.

Fizika

za 7. razred osnovne škole

Modul 3: Tlak

Priručnik za nastavnike

Projekt je sufinancirala Europska unija iz Europskog socijalnog fonda.

Fizika 7 / Modul 3: Tlak

Priručnik za nastavnike

110

Više informacija o fondovima EU-a možete pronaći na internetskim stranicama Ministarstva regionalnoga razvoja i fondova Europske unije: www.strukturnifondovi.hr

Ovaj priručnik izrađen je radi podizanja digitalne kompetencije korisnika u sklopu projekta e-

Škole: Uspostava sustava razvoja digitalno zrelih škola (pilot-projekt), koji sufinancira Europska unija iz europskih strukturnih i investicijskih fondova. Nositelj projekta je Hrvatska akademska i istraživačka mreža – CARNET. Sadržaj publikacije isključiva je odgovornost Hrvatske akademske i istraživačke mreže – CARNET.

Fizika 7 / Uvodni dio priručnika

Priručnik za nastavnike

1

Impresum

Ključni stručnjaci:

Neključni stručnjaci:

Autori:

Stručnjaci za inkluzivno obrazovanje:

Gorjana Jerbić-Zorc, Vedrana Kasalo, Ana

Jasmina Ivšac Pavliša, Maja Peretić

Lipoščak, Tanja Paris

Stručnjak za pristupačnost:

Urednik:

Vedran Podobnik

Saša Ceci

Recenzenti:

Stručnjak za dizajn odgojno-obrazovnog procesa ili

metodičko oblikovanje nastavnih sadržaja:

Recenzent za metodičko oblikovanje sadržaja:

Danijela Takač

Igor Miklavčić

Stručnjak za dizajn i izradu digitalnih

Recenzent za inkluzivnu prilagodbu sadržaja:

sadržaja te dizajn korisničkog sučelja:

Katarina Pavičić Dokoza

Željka Car

Izdanje:

1. izdanje

Lektorica:

Snježana Ercegovac

Priprema i prijelom:

Algebra d.o.o.

Podizvoditelj:

Fakultet elektrotehnike i računarstva Sveučilišta u

Zagrebu Naručitelj i nakladnik:

Hrvatska akademska i istraživačka mreža CARNET

Mjesto izdanja:

Zagreb

Više informacija:

Hrvatska akademska i istraživačka mreža –

CARNET Josipa Marohnića 5, 10000 Zagreb tel.:

+385 1 6661 500

www.carnet.hr

Ovo djelo je dano na korištenje pod licencom

Creative Commons Imenovanje -Nekomercijalno-Dijeli 3.0 Hrvatska.

Fizika 7 / Uvodni dio priručnika

Priručnik za nastavnike

2

Sadržaj

Impresum ................................ ................................................................................................ .......... 2

Uvodni dio priručnika ................................ ................................................................ ...................... 5

Kako koristiti priručnik ................................ ................................................................ ................. 5

ŠTO JE DOS? ................................ ................................................................................................ .. 16

Didaktički trokut: učenik – učitelj – DOS ................................ ................................ ....................... 22

Didaktička uloga multimedijskih i interaktivnih elemenata DOS-a ................................................ 23

Povezivanje DOS-a s tradicionalnim pristupima................................ ................................ ............ 25

Motivacija, poticanje i vrednovanje uz DOS ................................................................ ................. 27

Suvremene nastavne metode i DOS ................................ ................................ ............................. 29

Metodičko-didaktički aspekti uporabe DOS-a u radu s učenicima s posebnim obrazovnim

potrebama ................................................................................................................................ .. 30

Modul 3: Tlak ............................................................................................................................................ 32

Ciljevi, ishodi, kompetencije ................................................................................................................ 32

Metodički prijedlozi o mogućnostima primjena sadržaja modula.................................................... 32

Digitani alati i dodatni sadržaji ............................................................................................................ 34

3.1. O tlaku općenito................................................................................................................................ 39

Ciljevi, ishodi, kompetencije ................................................................................................................ 39

Metodički prijedlozi o mogućnostima primjene sadržaja jedinice ................................................... 39

Metodički prijedlozi, smjernice, standardi pristupačnosti i dodatni sadržaji za rad s učenicima koji imaju posebne odgojno-obrazovne potrebe ...................................................................................... 41

3.2. Atmosferski tlak ................................................................................................................................ 43

Ciljevi, ishodi, kompetencije ................................................................................................................ 43

Metodički prijedlozi o mogućnostima primjene sadržaja jedinice ................................................... 43

Metodički prijedlozi, smjernice, standardi pristupačnosti i dodatni sadržaji za rad s učenicima koji imaju posebne odgojno-obrazovne potrebe ...................................................................................... 45

3.3. Hidrostatski tlak ................................................................................................................................ 47

Ciljevi, ishodi, kompetencije ................................................................................................................ 47

Metodički prijedlozi o mogućnostima primjene sadržaja jedinice ................................................... 47

Metodički prijedlozi, smjernice, standardi pristupačnosti i dodatni sadržaji za rad s učenicima koji imaju posebne odgojno-obrazovne potrebe ...................................................................................... 48

Fizika 7 / Uvodni dio priručnika

Priručnik za nastavnike

3

3.4. Uzgon (dodatni sadržaj) ................................................................................................................... 50

Ciljevi, ishodi, kompetencije ................................................................................................................ 50

Metodički prijedlozi o mogućnostima primjene sadržaja jedinice ................................................... 50

Metodički prijedlozi, smjernice, standardi pristupačnosti i dodatni sadržaji za rad s učenicima koji imaju posebne odgojno-obrazovne potrebe ...................................................................................... 52

3.5. Hidraulički tlak .................................................................................................................................. 53

Ciljevi, ishodi, kompetencije ................................................................................................................ 53

Metodički prijedlozi o mogućnostima primjene sadržaja jedinice ................................................... 53

Metodički prijedlozi, smjernice, standardi pristupačnosti i dodatni sadržaji za rad s učenicima koji imaju posebne odgojno-obrazovne potrebe ...................................................................................... 54

Aktivnosti za samostalno učenje ............................................................................................................ 56

Ciljevi, ishodi, kompetencije ................................................................................................................ 56

Metodički prijedlozi o mogućnostima primjene sadržaja jedinice ................................................... 56

Metodički prijedlozi, smjernice, standardi pristupačnosti i dodatni sadržaji za rad s učenicima koji imaju posebne odgojno-obrazovne potrebe ...................................................................................... 57

Procjena usvojenosti odgojno-obrazovnih ishoda ............................................................................... 59

Ciljevi, ishodi, kompetencije ................................................................................................................ 59

Metodički prijedlozi o mogućnostima procjene usvojenosti odgojno-obrazovnih ishoda ............. 59

Pojmovnik ................................................................................................................................................. 60

Fizika 7 / Uvodni dio priručnika

Priručnik za nastavnike

4

Uvodni dio priručnika

Kako koristiti priručnik

Priručnik za nastavnike je prateći materijal uz digitalne obrazovne sadržaje (DOS) iz fizike za sedmi i osmi razred osnovne škole te prvi i drugi razred opće gimnazije (Fizika 7, Fizika 8, Fizika 1 i Fizika 2).

Sastoji se od dva različita dijela: općenitog i dijela namijenjenog određenom razredu.

Prvi dio (prvih 7 poglavlja) priručnika daje uvod o digitalnim obrazovnim sadržajima i njihovoj ulozi u suvremenim metodama poučavanja. Ovaj dio je identičan za sve razrede.

Drugi dio daje preporuke nastavnicima za korištenje konkretnih jedinica DOS-a i multimedijalnih elemenata u odgojno-obrazovnom procesu, navodi dodatne digitalne alate i sadržaje koji će doprinijeti ostvarivanju odgojno-obrazovnih ishoda te daje smjernice i sadržaje za rad s učenicima s posebnim odgojno-obrazovnim potrebama (inkluzija).

Priručnik je dostupan u tri formata: PDF, ePub (format za elektroničke knjige, može se preuzeti i čitati na računalima i mobilnim uređajima) i OneNote (Microsoft OneNote 2016, digitalna bilježnica koja omogućuje na jednom mjestu održavanje bilješki i informacija s dodanim prednosti mogućnosti naprednog pretraživanja i umetanja multimedije).

U prvom poglavlju, koje je upravo pred vama, navedene su upute kako koristiti priručnik na primjeru OneNote inačice.

OneNote inačica priručnika

Osnovne značajke OneNote-a su:

sprema sam

možete pisati bilo gdje na stranici

na svakoj stranici možete imati sve vrste sadržaja, dokumenata,

poveznica stranice i odjeljke možete reorganizirati i ponovno koristiti ima moćne alate za označavanje i pretraživanje

prilikom kopiranja sprema i poveznice na originalne sadržaje

kretanje kroz pojedine dijelove dokumenta je brzo i pregledno

OneNote inačica priručnika sadrži sve što i pdf inačica te dodatne stranice „Pomoćni interaktivni sadržaji“ na kojima su interaktivni, multimedijski sadržaji umetnuti u OneNote.

Tako pripremljene sadržaje učitelji i nastavnici mogu lako koristiti za nastavu te prema potrebi mijenjati.

U OneNote priručniku sadržaji su grupirani u odjeljke, sekcije i stranice unutar sekcije. Početni odjeljci sadrže poglavlja prvog, općeg dijela priručnika. Slijede odjeljci koji se odnose na Fizika 7 / Uvodni dio priručnika

Priručnik za nastavnike

5

konkretan DOS. Svaki DOS podijeljen je na module, a moduli na jedinice, što je detaljno opisano u sljedećem poglavlju.

Sadržaji koji se odnose na module konkretnog DOS-a nalaze se na stranicama odjeljka s naslovom modula, a sadržaji na razini jedinice se nalaze na stranicama sekcija s naslovima jedinica. Moduli su označeni slovima A, B, C (odnosno 1, 2, 3 … u Fizici 2) itd., a jedinice brojevima 1.1, 1.2 itd.

Odjeljci i sekcije

Stranice

Sadržaj stranice

Uvodna odjeljak (na primjerima na slikama to je prvi odjeljak Fizika 7) ima stranice: Naslovnica

Ciljevi, ishodi, kompetencije

 Ovdje su navedeni ciljevi i zadaće, odgojno-obrazovni ishodi i generičke kompetencije na razini



cjelovitog DOS-a za razred na koji se odnosi. Prema

njima je izrađen DOS i u priručniku su posebno istaknute.



Pojmovnik





U priručniku se nalazi pojmovnik ključnih pojmova prenesen iz konkretnog DOS-a Fizika 7 / Uvodni dio priručnika

Priručnik za nastavnike

6

Slijede odjeljci koje obrađuju pojedine module (označeni slovima A,B,C…). Svaki modul ima uvodnu sekciju (1.0. u modulu A, 2.0. u modulu B …) i sekcije po jedinicama (1.1., 1.2. … u modulu A; 2.1., 2.2. …. u modulu B itd.)

Uvodna sekcija svakog modula sadrži sljedeće stranice (na ilustracijama koje slijede to je modul B Međudjelovanje tijela):

Ciljevi, ishodi, kompetencije

Navedeni su ciljevi i zadaće, odgojno-obrazovni ishodi i generičke kompetencije na razini modula.

Fizika 7 / Uvodni dio priručnika

Priručnik za nastavnike

7

Metodički prijedlozi

Ovdje se nalaze metodički prijedlozi o mogućnostima korištenja sadržaja modula. To je sažetak metodičkih prijedloga za korištenje jedinica ovog modula, odnosno preporuke koje su primjenljive na sve jedinice.

Neki metodički prijedlozi i preporuke identični su u više modula, no ta ponavljanja su ostavljena kako bi se moduli mogli koristiti samostalno i odjeljak koji se odnosi na pojedini modul sadrži sve podatke i komentare neovisno o tome spominju li se još u nekom drugom modulu.

Fizika 7 / Uvodni dio priručnika

Priručnik za nastavnike

8

Digitalni alati i dodatni sadržaji

Informacije na ovoj stranici podijeljene su u tri grupe.

Popis i kratki savjeti za korištenje digitalnih alata

Navedeni su digitalni alati koji su preporučeni u priručniku za korištenje u ovom modulu, svrha korištenja i poveznice na kojima se nalaze detaljne upute.

Većina preporučenih digitalnih alata spominje se u svakom modulu, ponavljanja su ostavljena kako bi se moduli mogli koristiti samostalno i odjeljak koji se odnosi na pojedini modul sadrži sve podatke i komentare neovisno o tome spominju li se još u nekom drugom modulu.

Dodatni materijali i poveznice za izvođenje nastave uz DOS

Navedene su poveznice na sve sadržaje predložene u jedinicama modula kao pomoć u izvođenju nastave. Tako ih nastavnici mogu naći na jednom mjestu.

Poveznice na dodatne izvore i važne reference za nastavnike

Ovdje su predloženi izvori na kojima nastavnici sami mogu pronaći i odabrati sadržaje koji im mogu pomoći u izvođenju nastave. To su interaktivni sadržaji (animacije, simulacije…), video materijali, izvori na kojima se nalaze prijedlozi pokusa i učeničkih projekata, a također stručni članci vezani uz područje fizike koje obrađuje modul.

Veliki broj navedenih izvora spominje se u svakom modulu, ponavljanja su ostavljena kako bi se moduli mogli koristiti samostalno i odjeljak koji se odnosi na pojedini modul sadrži sve podatke i komentare neovisno o tome spominju li se još u nekom drugom modulu.

Fizika 7 / Uvodni dio priručnika

Priručnik za nastavnike

9

Fizika 7 / Uvodni dio priručnika

Priručnik za nastavnike

10

Operativni plan

To je popis jedinica unutar modula s predviđenim brojem sati za njihovu obradu.

Fizika 7 / Uvodni dio priručnika

Priručnik za nastavnike

11

Sekcije uz svaku jedinicu modula (na ilustracijama to je jedinica 2.7. Poluga) sadrže sljedeće stranice:

Ciljevi, ishodi, kompetencije

Navedeni su ciljevi i zadaće, odgojno-obrazovni ishodi i generičke kompetencije za konkretnu jedinicu. Prema njima je izrađen sadržaj jedinice.

Metodički prijedlozi

Ovdje se nalaze metodički prijedlozi o mogućnostima korištenja sadržaja konkretne jedinice.

Oni nisu pripreme za nastavni za nastavni sat već prijedlozi nastavniku koje dijelove sadržaja može i na koji način koristiti u nastavi.

Pomoćni interaktivni sadržaji

Ovdje su interaktivni, multimedijski sadržaji umetnuti u OneNote.

Sekcija ˝Metodički prijedlozi˝ podijeljena je na dva dijela:

(a) Metodički prijedlozi o mogućnostima primjene sadržaja jedinice Započinje s općim uputama vezanim uz različite svrhe primjene jedinice (npr. obrada, ponavljanje ...), odnos prema ostalim jedinicama modula i eventualnu vezu s drugim modulima. Navedena je i preporuka koji se oblici učenja i poučavanja mogu primijeniti pri korištenju sadržaja jedinice.

Fizika 7 / Uvodni dio priručnika

Priručnik za nastavnike

12

Slijede prijedlozi primjene sadržaja jedinice:

Uvod i motivacija

Razrada sadržaja učenje i poučavanja

Završetak

Ova podjela prati strukturu korištenu u DOS-u i tim redoslijedom izdvojeni su dijelovi sadržaja koje je pogodno koristiti u nastavi. Redoslijed nije sugestija organizacije nastavnog sata.

Cjelovito osmišljavanje i priprema izvođenja nastave prepušteni su nastavniku, kao i izbor mjesta na kojima će uklopiti sadržaje jedinice DOS-a.

Dodatni prijedlozi

Ovdje su navedeni dodatni prijedlozi koji mogu pomoći nastavniku u ostvarenju odgojno-obrazovnih ishoda predviđenih u jedinici. To su poveznice na digitalne sadržaje, prijedlozi pokusa i mjerenja, ukazivanje na neka alternativna metodička rješenje i sl.

(b) Metodički prijedlozi, smjernice, standardi pristupačnosti i dodatni sadržaji za rad s učenicima koji imaju posebne odgojno-obrazovne potrebe

Metodički prijedlozi i napomene za rad s učenicima koji žele znati više i s darovitim učenicima

Svaka jedinica sadrži dijelove koji po složenosti ili sadržaju izlaze izvan okvira programa. Oni su na ovom mjestu u priručniku istaknuti, kao i prijedlozi nastavniku kako organizirati njihovo izvođenje i prezentaciju rezultata. Ponekad su u priručniku navedeni i prijedlozi zadataka/aktivnosti koji se ne nalaze u jedinici.

Aktivnosti za učenike koji žele znati više i za darovite učenike birane su kao projektni zadaci koji uključuju istraživanje i/ili mjerenje te iznošenje rezultata ostalim učenicima. Mogu se provoditi samostalno ili u manjim skupinama. Katkad su predloženi složeniji računski zadaci koji zahtijevaju višu razinu znanja i vještina od predviđenih za konkretni razred i očekuje se da ih daroviti učenici riješe samostalno.

Metodički prijedlozi, smjernice, standardi pristupačnosti i dodatni sadržaji za rad s učenicima koji imaju teškoće

Digitalni obrazovni sadržaji izrađeni su u skladu sa standardima pristupačnosti tako da su dizajn, funkcionalnosti i sam sadržaj pristupačni svim korisnicima uključujući i osobe s poteškoćama.

Stručnjaci za inkluzivno obrazovanje razradili su prijedloge i smjernice nastavnicima za svaku jedinicu.

Fizika 7 / Uvodni dio priručnika

Priručnik za nastavnike

13

Interaktivni sadržaji koji su umetnuti u OneNote navedeni su kao poveznice u popisu

˝Dodatni materijali i poveznice za izvođenje nastave uz DOS˝.

Fizika 7 / Uvodni dio priručnika

Priručnik za nastavnike

14

Opisani sadržaji identični su onima koji se nalaze u pdf inačici priručnika, razlika je djelomično u njihovom rasporedu.

Ukoliko vam treba pomoć u snalaženju s OneNoteom možete pročitati i ove kratke upute.

Hrvatski-ONENOTE

2016 WIN QUICK STA

Fizika 7 / Uvodni dio priručnika

Priručnik za nastavnike

15

ŠTO JE DOS?

Što je DOS?

Pojam ˝digitalni obrazovni sadržaj˝ (DOS) je naziv za sadržaj namijenjen korištenju u obrazovanju za učenje i poučavanje, a koji je pohranjen na računalu, elektroničkom mediju ili je objavljen na Internetu.

Digitalni obrazovni sadržaji izrađeni na pilot projektu e-Škole namijenjeni su prvenstveno učenicima za samostalno učenje, samoprovjeru znanja i rad kod kuće, kao i za učenje i korištenje na nastavnom satu. Sekundarno, DOS je namijenjen, zajedno s pripadajućim priručnikom, nastavnicima za poučavanje.

Cilj DOS-a je poticati kod učenika aktivno učenje na inovativan, učinkovit, motivirajući i pojedincu prilagođen način. Nastavniku pak DOS omogućava ostvarivanje definiranih odgojno-obrazovnih ishoda uz primjenu raznolikih strategija, pristupa i metoda poučavanja.

U DOS-u su korištene sve prednosti digitalnih tehnologija poput interaktivnosti, nelinearnosti, multimedijalnosti, modularnosti i prilagodljivosti.

Digitalni obrazovni sadržaji izrađeni su u skladu sa standardima pristupačnosti tako da su dizajn, funkcionalnosti i sam sadržaj pristupačni svim korisnicima uključujući i osobe s poteškoćama.

Struktura DOS-a

Digitalni obrazovni sadržaj iz fizike pokriva cjelokupni opseg trenutačno važećeg kurikuluma/nastavnog programa određenog razreda i obuhvaća ukupni godišnji fond školskih sati predvođenih za fiziku.

Svaki DOS je podijeljen na jedinstvene samostalne cjeline – module (četiri ili pet, ovisno o razredu). Moduli koji čine cjeloviti DOS realizirani su kao zasebni paketi sadržaja koje je, osim kao dio cjelovitog DOS-a, moguće koristiti neovisno o drugim modulima istog DOS-a.

Svaki modul se sastoji se od nekoliko jedinica, a svaka jedinica obuhvaća sadržaj učenja i poučavanja za čije provođenje je predviđeno jedan do tri školska sata.

Jedinice su međusobno povezane i nadovezuju se jedna na drugu. Odabrani redoslijed jedinica je prijedlog autora, no ponekad su moguća i drugačija rješenja i to je naznačeno u priručniku.

Jedinice kao dio modula

Svaka jedinica ima sljedeće dijelove:

uvod i motivaciju,

razradu sadržaja učenja i poučavanja

završetak.

Fizika 7 / Uvodni dio priručnika

Priručnik za nastavnike

16

Na početku su navedeni odgojno-obrazovni ishodi za tu jedinicu DOS-a.

Uvod i motivacija

Jedinice započinju motivacijskim primjerom.

Najčešće su primjeri povezani sa svakodnevnim životom i osobnim iskustvima učenika.

Razrada sadržaja učenja i poučavanja

Razrada sadržaja učenje i poučavanja načinjena je sukladno načelima istraživački usmjerene nastave fizike. Prezentacija sadržaja prati uobičajeni tijek istraživačkog pristupa: opažanje/uvođenje problema, pri čemu se u najvećoj mogućoj mjeri upotrebljavaju primjeri iz svakodnevnog života

postavljanje cilja, tj. definiranje istraživačkog pitanja (ili

više njih) postavljanje hipoteze (iznošenje pretpostavki)

definiranje zadataka (što će se mjeriti, opažati,

proučavati) izvođenje zadataka/pokusa

obrada podataka

iznošenje rezultata i zaključaka (interpretacija).

Fizika 7 / Uvodni dio priručnika

Priručnik za nastavnike

17

Pri tome se koriste multimedijski elementi:

ilustracije/fotografije

animacije – 2D i 3D

video zapisi

interakcije (elementi koji zahtijevaju interakciju učenika sa sadržajem) Primjeri sadrže pitanja ili računske zadatke. Kada se otvori rješenje dobiva se odgovor s detaljnim objašnjenjem, odnosno račun sa svim koracima.

Zadaci u rješenju nude samo konačan odgovor bez detalja kako se do njega dolazi. Zato su pogodni za zajednički rad u školi.

U jedinicama se nalaze opisi pokusa i mjerenja. Često su popraćeni crtežima, animacijama ili video zapisom. Namijenjeni su prvenstveno za rad u školi. Možete ih izvesti kao demonstracijski pokus ili mjerenja koja učenici izvode u grupama. Prijedlozi kako ove vježbe/pokuse implementirati u nastavu nalaze se u priručniku.

Korelacije s drugim predmetima posebno su istaknute kao bi učenicima skrenuli pažnju na njih i potaknuli ih da povezuju znanja usvojena u pojedinim predmetima. Možete ih koristiti kao ideju za međupredmetne teme pogodne za učeničke projekte.

Projektni zadatak namijenjen je učenicima koji žele znati više i darovitim učenicima. Zadaci su različitih razina složenosti, neke učenici mogu raditi kod kuće ili na otvorenom prostoru, a neke je zbog potrebne opreme moguće realizirati jedino u školi.

U priručniku su navedeni prijedlozi i preporuke kako organizirati rad na projektu i koje upute dati učenicima. Također je predložen i način prezentacije rezultata.

U ˝Kutku za znatiželjne˝ nalaze se sadržaji koji su izvan okvira obaveznog programa/kurikuluma. Njihova je uloga potaknuti kod učenika interes za područje fizike koje se obrađuje u jedinici. Osim motivacije mogu poslužiti i kao teme za projekt za učenike koji žele znati više. Prijedloge možete naći u priručniku.

Svaka jedinica sadrži niz zanimljivosti. Možete ih koristiti kao motivaciju u bilo kojem dijelu nastavnog sata.

Fizika 7 / Uvodni dio priručnika

Priručnik za nastavnike

18

1

Na kraju svake jedinice nalazi se niz konceptualnih pitanja i zadataka za učenje, vježbanje i samoprovjeru znanja. Zadaci su oblikovani na sljedeći način:

odabir točno/netočno;

višestruki odabir s jednim točnim odgovorom;

višestruki odabir s više točnih odgovora;

unos točnog odgovora (uključujući i matematičke simbole i jednostavne formule); uparivanje odgovora;

uparivanje povlačenjem i postavljanjem elemenata (teksta, markera, slika, dijelova ili cijelih formula i simbola);

grupiranje elemenata;

uređivanje poretka elemenata;

odabir i umetanje riječi koje nedostaju iz ponuđenih

odgovora; umetanje riječi koje nedostaju upisom;

unos rješenja na sliku (npr. dijagram i sl.).

Namijenjeni su učenicima za samostalan rad.

Fizika 7 / Uvodni dio priručnika

Priručnik za nastavnike

19

Završetak

Na kraju se nalazi podsjetnik na najvažnije dijelove jedinice i zadaci za procjenu usvojenosti odgojno-obrazovnih ishoda.

Pitanja i zadaci su oblikovani na isti način kao i zadaci za učenje i ponavljanje koji se nalaze u jedinici. Razlika je što na kraju ove grupe zadataka učenik dobije povratnu informaciju o usvojenosti odgojno-obrazovnih ishoda koja se formira ovisno o broju pokušaja potrebnih učeniku da odredi točan odgovor.

Aktivnosti za samostalno učenje

U posebnoj jedinici Aktivnosti za samostalno učenje nalaze se aktivnosti namijenjene učenicima za samostalan rad kako bi im pomogle u učenju i usvajanju odgojno-obrazovnih ishoda modula. Sadržavaju nekoliko vrsta zadataka, često s primjerima iz svakodnevnog života, u kojima su ujedinjena znanja i vještine usvojene u pojedinim jedinicama modula. Zadaci su različite razine složenosti, neke učenici mogu raditi kod kuće ili na otvorenom prostoru, a neke je zbog potrebne opreme moguće realizirati jedino u školi.

Samostalno rješavanje ovih zadataka pridonosi razvijanju sposobnosti analize problema, odabira načina na koji doći do rješenja i na koji će točno provesti mjerenje i/ili račun te interpretirati rezultate.

Jedinicom Aktivnosti za samostalno učenje možete se koristiti u cijelosti na nastavnom satu na kraju obrazovnog ciklusa obuhvaćenog ovim modulom ili u dijelovima koji dopunjavaju pojedine jedinice.

Procjena usvojenosti odgojno-obrazovnih ishoda

Posebna jedinica Procjena usvojenosti odgojno-obrazovnih ishoda sadržava zadatke za procjenu usvojenosti odgojno-obrazovnih ishoda modula i učenike uputite na nju na kraju obrazovnog ciklusa obuhvaćenog modulom.

Procjena usvojenosti odgojno-obrazovnih ishoda osmišljena je u obliku interaktivnih provjera znanja, vještina i mišljenja i učenicima služi za ponavljanje te im daje povratnu informaciju o točnosti rješenja i o usvojenosti odgojno-obrazovnih ishoda modula. Samovrednovanjem i Fizika 7 / Uvodni dio priručnika

Priručnik za nastavnike

20

praćenjem vlastitog napretka učenik na temelju osobnih postignuća dobiva smjernice za daljnje učenje.

Pojmovnik

U svim jedinicama DOS-a pojmovi koje se željelo istaknuti pisani su podebljanim slovima.

Najvažniji pojmovi navedeni su i u Pojmovniku. Klik na pojam vodi na početak jedinice u kojoj je definiran.

Fizika 7 / Uvodni dio priručnika

Priručnik za nastavnike

21

Didaktički trokut: učenik – učitelj – DOS

Nastava je organizirana, cilju usmjerena odgojno-obrazovna djelatnost. Odnos triju čimbenika nastave: učenika, nastavnika i nastavnih sadržaja opisuje didaktički trokut. Pritom su učenik i nastavnik subjekti nastavnog procesa, a nastavni sadržaji (sadržaji učenja) su predmet nastave.

Naglašavanje važnosti pojedinog čimbenika nastave označavaju sintagme kao nastava orijentirana na učenika, nastavnika ili nastavne sadržaje.

DOS kao nastavni sadržaj namijenjen je prvenstveno učeniku s ciljem poticati kod učenika aktivno učenje na učinkovit, motivirajući i pojedincu prilagođen način. Stoga je u didaktičkom trokutu učenik-nastavnik-DOS naglašena važnost učenika i međudjelovanje učenika i nastavnog sadržaja (DOS-a). Uloga nastavnika kao nužnog subjekta nastavnog procesa u ovom trokutu i njegovo međudjelovanje s učenikom i DOS-om još pojačavaju orijentiranost nastave na učenika.

DOS omogućava učenje i poučavanje u različitim okruženjima, prikladan je za korištenje na nizu različitih platformi od mobilnih uređaja do stolnih računala, uključuje primjenu multimedijskih elemenata, omogućava različite pristupe učenju i poučavanju. Mogućnost samoprovjere usvojenosti odgojno-obrazovnih ishoda i praćenje vlastitog napretka na temelju osobnih postignuća daje učeniku smjernice za daljnje učenje.

DOS slijedi suvremena nastavna načela:

poticanje cjelovitog razvoja i dobrobiti učenika;

povezanost sa životnim iskustvima, očekivanjima i usvojenim znanjima učenika; aktivna uloga učenika u učenju;

izbornost i individualizacija;

usmjerenost prema suradnji;

osiguravanje poticajnog i sigurnog okruženja;

relevantnost za sadašnji život;

zanimljivost kao osnova pozitivne motivacije;

poticanje inkluzije i uvažavanje različitosti;

vertikalna povezanost sa sadržajima koji prethode i koji se nastavljaju te horizontalna povezanost s ostalim predmetima, međupredmetnim temama i modulima; odgovarajući omjer širine i dubine znanja i vještina.

Time DOS izlazi izvan okvira didaktičkog trokuta i njegovom implementacijom nastavni proces postaje didaktički mnogokut.

Učenici uče u otvorenom okruženju, a što omogućuje konstruiranje znanja utemeljeno na problemima i projektima, aktivno i iskustveno učenje usmjereno prema pitanjima i istraživanjima.

Fizika 7 / Uvodni dio priručnika

Priručnik za nastavnike

22

Didaktička uloga multimedijskih i interaktivnih elemenata DOS-a Današnji učenici, za razliku od prijašnjih generacija, odrastaju okruženi multimedijama, izloženi brzom protoku i dostupnosti informacija. Nove tehnologije sastavni su dio svakodnevnog života i nužno imaju utjecaj i na nastavni proces, kao što je već navedeno u prethodnom poglavlju.

Multimedijskim elementima omogućuje se prezentacija obrazovnih sadržaja kombinacijom slike, zvuka i teksta te uključivanje interaktivnih elemenata koji zahtijevaju interakciju učenika sa sadržajem. Sve to doprinosi privlačenju pozornosti učenika, zainteresiranosti i motivaciji te razumijevanju sadržaja i primjeni stečenih znanja u novim situacijama.

Multimedijski i interaktivni elementi DOS-a

Multimedijski elementi DOS-a uključuju:

zvučni zapis,

fotografije/ilustracije,

video zapis i

2D i 3D animacije.

Ovi elementi predstavljaju elemente niske razine interaktivnosti, pri čemu interaktivnost uključuje pokretanje, zaustavljanje ili pauziranje nekog elementa.

Interaktivni elementi srednje razine interaktivnosti uključuju:

pomicanje ili grupiranje dijelova sadržaja povlačenjem miša ili nekom drugom komandom, obrazac za ispunjavanje,

označavanje odgovora,

unos teksta, formula ili audio zapisa,

povećavanje grafičkog prikaza do velikih detalja (engl. zoom in) i sl.; Nalaze se u standardnim zadacima za učenje, ponavljanje i samoprovjeru odgojno-obrazovnih ishoda npr. da/ne, višestruki odgovori, povlačenje na sliku, uparivanje, grupiranje elemenata itd.

Elementi visoke razine interaktivnosti uključuju:

didaktične igre,

simulacije s mogućnošću unosa ulaznih parametara i prikazivanja rezultata ovisno o unesenim parametrima,

mogućnost dobivanja povratnih informacija,

interaktivne infografike,

interaktivni video,

žiroskopski prikaz,

3D prikaz uz mogućnost manipulacije elementom, i sl.

Značajna uloga multimedijskih elemenata u DOS-u je upravo interaktivnost. Interaktivni elementi omogućuju aktivno sudjelovanje učenika u nastavnom procesu.

Fizika 7 / Uvodni dio priručnika

Priručnik za nastavnike

23

Samovrednovanjem i praćenjem vlastitog napretka učenik na temelju osobnih postignuća dobiva smjernice za daljnje učenje.

Fizika 7 / Uvodni dio priručnika

Priručnik za nastavnike

24

Povezivanje DOS-a s tradicionalnim pristupima

Znanje je oduvijek bilo jedan od osnovnih instrumenata razvoja društvenih zajednica i uspješnih nacionalnih gospodarstava. U suvremenim uvjetima, osobito globalizacijskim, novostvorena znanja kao rezultat istraživanja i inovacije postaju ne samo temelj već i ključni čimbenik razvoja nekog društva. Za uspješnu tranziciju prema društvu utemeljenom na znanju nužni su novi pristupi obrazovanju i učenju.

Zbog toga se sve više raspravlja o tzv. cjeloživotnom učenju, odnosno o aktivnosti učenja tijekom života, s ciljem unapređivanja znanja, vještina i sposobnosti unutar osobne, građanske, društvene i poslovne perspektive. Obrazovanje, kao temeljni kapital suvremenog društva, postalo je ključni faktor ekonomskog razvoja.

Osim formalnog obrazovanja u obrazovnim institucijama poput škola, veleučilišta i fakulteta sve se veća pozornost pridaje neformalnom obrazovanju putem dodatne edukacije na tečajevima, seminarima i informalnom obrazovanju koje pojedinac stječe vlastitim radom, komunikacijom, čitanjem, razvijanjem vještina, iskustava i znanja. Svi navedeni načini obrazovanja mogu se obuhvatiti pojmom cjeloživotno učenje (engl. lifelong learning).

Uz koncept cjeloživotnog učenja najčešće se vezuju ciljevi ekonomske prirode, primjerice postizanje veće konkurentnosti i trajne zapošljivosti. Međutim, cjeloživotno učenje usmjereno je prema osobi i njenim individualnim sposobnostima, poboljšanju njenog ponašanja, raspolaganju informacijama, povećanju znanja, razumijevanju, novim stavovima. Koncept cjeloživotnog učenja, razvijen u šezdesetim godinama prošlog stoljeća, odgovor je na problem neusklađenosti između obrazovanja mladih i odraslih osoba.

Da bi mogli ostvariti koncept cjeloživotnog učenja, do kraja obaveznog obrazovanja treba razviti određene kompetencije koje predstavljaju temelj za daljnje učenje.

Tradicionalni pristupi učenju i poučavanju dugo su bili obilježeni razredno-satnim i predmetno-satnim sustavom te frontalnom nastavom što ne može zadovoljit zahtjeve koncepta cjeloživotnog učenja.

Nastavni proces treba omogućiti:

uvođenje novih oblika učenja,

istraživačko i eksperimentalno poučavanje,

ispitivanje i procjenu različito postavljenih ishoda

učenja, doprinos općem sustavu obrazovanja i

doprinos razvoju svakog učenika prema njegovim sposobnostima.

DOS je razvijen na tragu ovih zahtjeva. Suvremena nastavna tehnologija ne negira tradicionalne pristupe nastavi već se na njima temelji i proširuje broj i značaj didaktičkih elemenata nastave sagledavajući ih u novim odnosima (didaktički mnogokut).

Fizika 7 / Uvodni dio priručnika

Priručnik za nastavnike

25

Razrada sadržaja učenja i poučavanja u jedinicama DOS-a prati uobičajeni, tradicionalni tijek istraživačkog pristupa:

opažanje/uvođenje problema, pri čemu se u najvećoj mogućoj mjeri upotrebljavaju primjeri iz svakodnevnog života

postavljanje cilja, tj. definiranje istraživačkog pitanja (ili

više njih) postavljanje hipoteze (iznošenje pretpostavki)

definiranje zadataka (što će se mjeriti, opažati,

proučavati) izvođenje zadataka/pokusa

obrada podataka

iznošenje rezultata i zaključaka (interpretacija).

Multimedijski elementi doprinose motivaciji, razumijevanju i aktivnom sudjelovanju učenika u nastavi.

Mogućnost samoprovjere usvojenosti odgojno-obrazovnih ishoda i praćenje vlastitog napretka na temelju osobnih postignuća daje učeniku smjernice za daljnje učenje.

U DOS-u se nastavnici susreću s digitalnim alatima i raznim digitalnim sadržajima. Radi lakše implementacije digitalnih tehnologija u nastavu fizike u ovaj priručnik je uključen popis digitalnih alata, svrha korištenja i poveznice na kojima se nalaze detaljne upute. Navedeni su dodatni materijali i poveznice na sadržaje koji mogu pomoći u izvođenju nastave uz DOS te poveznice na izvore gdje nastavnici sami mogu pronaći i odabrati odgovarajuće sadržaje (animacije, simulacije, video materijali, izvori na kojima se nalaze prijedlozi pokusa i učeničkih projekata, a također stručni članci vezani uz područje fizike koje obrađuje modul).

To je pomoć nastavniku u uvođenju novih oblika učenja.

Implementacija digitalnih tehnologija u nastavu fizike dodatno motivira učenike i nastavu čini maštovitom i atraktivnom. Digitalni alati i sadržaji imaju značajnu ulogu u provođenju mjerenja i obradi rezultata, a simulacije zorno predočuju procese koje ne možemo vidjeti. Videozapisi demonstracijskih pokusa prikazuju one pokuse koje nastavnik nije u mogućnosti izvesti.

Fizika 7 / Uvodni dio priručnika

Priručnik za nastavnike

26

Motivacija, poticanje i vrednovanje uz DOS

Motivacija je unutarnja snaga koja pokreće čovjeka na aktivnost i usmjerava ga k ostvarenju određenog cilja.

Motiviranje učenika za nastavu obuhvaća sve što potiče na učenje, usmjerava ga i potiče osobni interes za određeni predmet i područje te osobnu razinu postignuća.

Motivacija u nastavi sastavni je dio uvodnoga dijela nastavnog sata pri uvođenju i predstavljanju problema, no može biti prisutna u svim stadijima nastavnog sata, pri obradi, vježbanju i ponavljanju nastavnih sadržaja.

Svaka jedinica DOS-a započinje motivacijskim primjerom. Najčešće su primjeri povezani sa svakodnevnim životom i osobnim iskustvima učenika.

U razradi sadržaja naći ćete zanimljivosti koje možete koristiti kao motivacijske elemente u bilo kojem dijelu sata.

Interaktivnost i elementi igre također motiviraju učenike.

Procjena usvojenosti odgojno-obrazovnih ishoda u svakom modulu DOS-a osmišljena je u obliku interaktivnih provjera znanja, vještina i mišljenja i učenicima služi za ponavljanje te im daje povratnu informaciju o točnosti rješenja i o usvojenosti odgojno-obrazovnih ishoda pojedinog modula. Samovrednovanjem i praćenjem vlastitog napretka učenik na temelju osobnih postignuća dobiva smjernice za daljnje učenje.

Svrha ovakvih procjena usvojenosti odgojno-obrazovnih ishoda u cjelovitom digitalnom obrazovnom sadržaju je pedagoško-motivacijska.

Na kraju svake jedinice je nekoliko konceptualnih pitanja i zadataka kojima se ostvaruje svrha ovakvih procjena. Dodatno, u ovoj posebnoj jedinici (Procjena usvojenosti odgojno-obrazovnih ishoda) možete pronaći više interaktivnih zadataka za provjeru usvojenosti svih odgojno-obrazovnih ishoda modula.

Zadaci za vježbu i ponavljanje kao i zadaci za procjenu usvojenosti odgojno-obrazovnih ishoda oblikovani su na sjedeći način:

odabir točno/netočno;

višestruki odabir s jednim točnim odgovorom;

višestruki odabir s više točnih odgovora;

unos točnog odgovora (uključujući i matematičke simbole i jednostavne formule); uparivanje odgovora;

uparivanje povlačenjem i postavljanjem elemenata (teksta, markera, slika, dijelova ili cijelih formula i simbola);

grupiranje elemenata;

uređivanje poretka elemenata;

odabir i umetanje riječi koje nedostaju iz ponuđenih

odgovora; umetanje riječi koje nedostaju upisom;

Fizika 7 / Uvodni dio priručnika

Priručnik za nastavnike

27

unos rješenja na sliku (npr. dijagram i sl.).

Učenici mogu iznova rješavati svaki zadatak dok ne dođu do ispravnog rješenja. Prilikom rješavanja zadataka kod kojih se očekuje od učenika upisivanje riječi koja nedostaje, obrazovni sadržaj neće, kao točno, prihvatiti rješenje koje je fizikalno točno, ako je riječ pogrešno napisana (pravopisna pogreška). Ova opaska nije unesena u obrazovne sadržaje kako se pažnja učenika ne bi skrenula s fizike na pravopis, no u takvim situacijama bit će potrebna pomoć nastavnika.

Fizika 7 / Uvodni dio priručnika

Priručnik za nastavnike

28

Suvremene nastavne metode i DOS

DOS omogućava učenje i poučavanje u različitim okruženjima i različite pristupe učenju i poučavanju.

U školskom okruženju DOS je moguće koristiti za rad u učionici opće namjene ili učionici namijenjenoj za eksperimentalni rad. Učionice mogu biti opremljene mobilnim uređajima, prijenosnim ili stolnim računalima, interaktivnom pločom ili pametnim ekranom i sl., ali nije nužno.

DOS je moguće koristi kod kuće ili na otvorenom prostoru na nizu različitih platformi od mobilnih uređaja do stolnih računala.

Kroz aktivnosti za učenje, način prezentacije sadržaja i elemente za procjenu usvojenosti odgojno-obrazovnih ishoda DOS stavlja težište na promicanje suvremenih nastavnih metoda, na strategije i pristupe kao što su rješavanje problema, istraživačka i projektna nastava i suradničko učenje te razvoj kritičkog mišljenja, sposobnosti rješavanje problema i donošenja odluka, metakogniciju, digitalnu pismenost i aktivno građanstvo.

U skladu s prirodom nastave fizike i fizike kao znanstvene discipline, DOS osobito snažan naglasak stavlja na aktivnosti koje potiču iskustveno učenje, istraživačko učenje i učenje kroz eksperiment, te učenike upoznaje s metodama znanstvenoga istraživanja i kod njih razvija vještinu objektivnoga opažanja pojava, mjerenja fizičkih veličina te interpretaciju opaženog/izmjerenog, odnosno potiče kod učenika razvoj prirodoznanstvenog pristupa.

U Fizici je eksperiment (mjerenje i opažanje) osnova proučavanja i učenja sukladno načelima istraživački usmjerene nastave fizike. Stoga način prezentacije sadržaja i struktura aktivnosti (pokusi i projekti) prati uobičajeni tijek istraživačkog/projektnog pristupa: opažanje/uvođenje problema, pri čemu se najčešće koriste primjeri iz svakodnevnog života postavljanje cilja, tj. definiranje istraživačkog pitanja (ili više njih) postavljanje hipoteze (iznošenje pretpostavki)

definiranje zadataka (što će se mjeriti, opažati,

proučavati) izvođenje zadataka/pokusa

obrada podataka

iznošenje rezultata i zaključaka (interpretacija).

Multimedijski i interaktivni elementi omogućuju aktivno i iskustveno učenje usmjereno prema pitanjima, problemima i istraživanjima., konstruiranje znanja utemeljeno na problemima i projektima, razvijanje učenikovih kompetencija za snalaženje u novim situacijama.

Fizika 7 / Uvodni dio priručnika

Priručnik za nastavnike

29

Metodičko-didaktički aspekti uporabe DOS-a u radu s učenicima s posebnim obrazovnim potrebama

Kao što je na početku priručnika navedeno, metodičko-didaktički prijedlozi za učenike s posebnim obrazovnim potrebama koji uključuju darovite učenike kao i učenike s različitim teškoćama slijede svaku nastavnu jedinicu kao i aktivnosti za samostalno učenje. Inkluzivni pristup u procesu obrazovanja podrazumijeva učenje o različitosti od strane drugih kao i jedan podržavajući i ravnopravni odnos. U nas se već niz godina njeguje inkluzivni pristup u smislu uključenosti učenika s teškoćama u sustav obrazovanja na način da su uvažene njihove individualne potrebe putem uvođenja različitih prilagodbi i osiguravanja podrške.

Učenici s teškoćama su heterogena skupina pa tako zadatak koji je težak jednom učeniku s disleksijom neće biti težak drugome učeniku s istom teškoćom. Kako bi im se osigurala primjerena podrška prilikom obrazovanja, važno je prepoznavati te razumjeti njihova obilježja i poznavati osnovne vrste prilagodbi. Timski rad u okviru kojega surađuju predmetni nastavnici, stručni tim škole, pomoćnici i roditelji bi trebao iznjedriti različite mogućnosti prilagodbe za što učinkovitije usvajanje sadržaja iz matematike i fizike za svakog učenika ponaosob. Metodičko-didaktički prijedlozi koji se odnose na učenike s teškoćama su u početnim modulima i jedinicama napisani na način da obuhvate temeljne smjernice za svu djecu s teškoća te su kroz daljnje jedinice razrađeni specifično u odnosu na sadržaj same jedinice kao i na obilježja određene teškoće.

Primjerice, u matematici za osmi razred, u nastavnoj jedinici 1.2. koja se odnosi na uređene parove nastavnicima je sugerirano da obrate pažnju na jezično složenije zadatke koje valja pojednostaviti i popratiti vizualnim primjerima kako za učenike koji se školuju po prilagođenom programu tako i za učenike s disleksijom i/ili diskalkulijom:

U prijedlozima se nastavnike podsjeća na uporabu funkcionalnosti koje su ugrađene u DOS-ove, a mogu olakšati praćenje nastave učenicima sa specifičnim teškoćama učenja kao i onima koji imaju teškoće vizualne obrade (promjena fonta, boje pozadine, uvećanje zaslona). Nadalje, Fizika 7 / Uvodni dio priručnika

Priručnik za nastavnike

30

ostvarene su poveznice između samoga gradiva i obilježja teškoća koje mogu probuditi učenikov interes za nastavne sadržaje, na primjeru iz fizike (sedmi razred, jedinice 1.5 i 1.7):

„Za učenike s poremećajem iz spektra autizma preporučuje se povezati masu tijela i mjerne jedinice s interesima učenika koji su često iznimno izraženi ili atipični u svim zadatcima u kojima je to moguće. Primjerice, ako učenik voli kuhanje, može ostalim učenicima demonstrirati svoj omiljeni recept kao i mase pojedinih sastojaka.“

„Uvijek je važno uzeti u obzir moguću senzoričku preosjetljivost učenika s poremećajem iz spektra autizma na određene podražaje te u skladu s tim prilagoditi nastavnu jedinicu (miris svijeće s aromom vanilije).

Metodički prijedlozi, smjernice, standardi pristupačnosti i dodatni sadržaji za rad s učenicima koji imaju teškoće nisu zamišljeni na način da osiguravaju prilagođeni materijal za poučavanje niti svojevrsni „recept“, već nastavnike podsjećaju na prilagodbu načina poučavanja i one segmente nastavne jedinice koje bi trebalo dodatno pojasniti, ponoviti, pojednostaviti, predstaviti na drugačiji način ili na razinu složenosti zadataka od kojih valja odabrati one jednostavnije. U prijedlozima je naglašena važnost uporabe pomagala koja olakšavaju učenje te svih aspekata digitalne tehnologije.

Fizika 7 / Uvodni dio priručnika

Priručnik za nastavnike

31

Modul 3: Tlak

Ciljevi, ishodi, kompetencije

Odgojno-obrazovni ciljevi modula

Poticanje interesa za fiziku i stjecanje temeljnih znanja potrebnih za razumijevanje fizičkih fenomena, koncepata, zakona i teorija

Razvoj znanstveno-istraživačkog pristupa, zaključivanja i eksperimentalnih vještina oblikovanjem istraživačkih pitanja i hipoteza, provođenje kontrole varijabli, sistematiziranje i analiza podataka

Razvoj formalnog kritičko-logičkog i sustavnog razmišljanja

Razvoj vještina modeliranja fizičkih problema uporabom matematičkih i računalnih alata te vještina rješavanja problema i vrednovanja rezultata

Razvoj komunikacijskih vještina i jezika fizike razmjenom ideja i rezultata Razvijanje prirodoznanstvenog pogleda na svijet i odgovornog odnosa prema prirodi te svijesti o utjecaju fizike na društvo i njegov održivi razvoj Odgojno-obrazovni ishodi modula

Opisati pojam tlaka

Opisati atmosferski i hidraulički

tlak Analizirati utjecaj tlaka

Generičke kompetencije

Rješavanje problema

Donošenje odluka

Metakognicija

Suradnja

Digitalna pismenost i korištenje

tehnologijama Aktivno građanstvo

Metodički prijedlozi o mogućnostima primjena sadržaja modula

U ovom se modulu konstruira koncept tlaka te posebno opisuje i objašnjava podrijetlo atmosferskog i hidrostatskog tlaka. Kao dodatni, neobavezni sadržaj obrađen je hidraulički tlak u jedinici 3.5.

Svaku od jedinica ovog modula možete upotrijebiti u cijelosti ili u dijelovima, za obradu, vježbanje, ponavljanje ili samostalni, suradnički te projektni rad učenika.

Fizika 7 / Modul 3: Tlak

Priručnik za nastavnike

32

Kao osnovni oblik učenja i poučavanja primijenite interaktivnu nastavu uz zajedničko i individualno rješavanje problema te izvođenje pokusa.

Svaka jedinica počinje prijedlogom motivacijskog primjera, a možete odabrati i neke druge dijelove sadržaja jedinice za otvaranje problema i motivaciju. Nakon postavljenog problemskog (istraživačkog) pitanja zatražite od učenika da pokusom ili opažanjem dođu do odgovora na postavljeno pitanje. Na početku mogu, ali nije nužno, iznijeti svoje pretpostavke. Kada je god moguće neka učenici sami osmisle mjerenje ili pokus. Ovisno o problemu koji rješavaju, odaberite hoće li učenici raditi samostalno ili u skupinama. Rezultate zajednički analizirajte.

Primjerima u jedinicama modula često se možete koristiti kao temama za učenički projekt.

Primjeri su birani tako da povezuju fiziku sa svakodnevnim životom i time istaknu značenje fizike kao temeljne znanosti.

Pri kraju ćete pronaći podsjetnik na najvažnije dijelove jedinice i taj je dio koristan sažetak za učenike tijekom ponavljanja.

Svaka jedinica završava s nekoliko interaktivnih, konceptualnih pitanja i zadataka za ponavljanje i samoprovjeru usvojenosti odgojno-obrazovnih ishoda te davanje povratnih informacija koje će pomoći učeniku u samovrednovanju znanja i vještina u svrhu praćenja vlastitog napretka.

Posebna jedinica sadržava zadatke za procjenu usvojenosti odgojno-obrazovnih ishoda modula i učenike uputite na nju na kraju obrazovnog ciklusa obuhvaćenog modulom.

U Priručnik su uz svaku jedinicu uneseni i opširni prijedlozi za rad s učenicima s posebnim potrebama te prijedlozi aktivnosti za učenike koji žele znati više i za darovite učenike.

Aktivnosti za učenike koji žele znati više i za darovite učenike birane su kao projektni zadatci koji uključuju istraživanje i/ili mjerenje te prezentaciju rezultata ostalim učenicima. Mogu se raditi samostalno ili u manjim samostalno. Katkad su predloženi složeniji računski zadatci koji zahtijevaju višu razinu znanja i vještina od razine predviđene za 7. razred i očekuje se da ih daroviti učenici riješe samostalno. Rješenja nisu priložena i učenici trebaju predati radove nastavniku na pregled.

Jedinica Aktivnosti za samostalno učenje sadržava zadatke i aktivnosti osmišljene tako da ih učenici rade samostalno. Možete se njome koristiti u cijelosti na nastavnom satu na kraju obrazovnog ciklusa obuhvaćenog ovim modulom ili u dijelovima koji dopunjuju pojedine jedinice. Zadatke koji ne zahtijevaju posebnu opremu za izvođenje mjerenja učenici mogu raditi kod kuće.

Zadatci, pokusi i projekti obuhvaćaju različite razine usvojenosti odgojno-obrazovnih ishoda u skladu s prijedlogom kurikuluma za Fiziku (eksperimentalni program).

Fizika 7 / Modul 3: Tlak

Priručnik za nastavnike

33

Digitani alati i dodatni sadržaji

Popis i kratki savjeti za korištenje digitalnih alata

GeoGebra

GeoGebra je program dinamične matematike, namijenjen učenju i poučavanju. Povezuje područja interaktivne geometrije, algebre, tabličnih proračuna, statistike, analize i crtanja grafova. Dostupna je na hrvatskom jeziku.

Više o GeoGebri pročitajte u CARNET-ovu e-Laboratoriju ili na stranicama GeoGebre:

https://www.geogebra.org.

U nastavi fizike GeoGebra je pogodna za obradu i prikaz rezultata mjerenja, korištenje bogatom zbirkom interaktivnih sadržaja iz fizike te izradu novih interaktivnih sadržaja.

Excel

Excel je alat za stvaranje proračunskih tablica u online okruženju. Pogodan je za obradu i prikaz rezultata mjerenja.

Više o Excelu pročitajte u CARNET-ovu e-Laboratoriju.

PowerPoint

PowerPoint je online alat za izradu prezentacija uporabom mrežnog preglednika. Omogućava izradu i prikaz prezentacija na dinamičan način.

Više o PowerPointu pročitajte u CARNET-ovu e-Laboratoriju.

Prezi

Prezi je online alat za izradu interaktivnih prezentacija uporabom mrežnog preglednika.

Omogućava izradu i prikaz prezentacija na dinamičan način, a može se koristiti i kao alat za suradnički rad učenika.

Više o Preziju pročitajte u CARNET-ovu e-Laboratoriju.

Genial.ly

Genial.ly je alat za kreiranje interaktivnih vizualnih sadržaja (slika, plakata, prezentacija i sl.), prikladan za učeničke projekte.

Dodatne informacije o njemu pronaći ćete na stranici https://www.genial.ly/.

Fizika 7 / Modul 3: Tlak

Priručnik za nastavnike

34

Piktochart

Digitalni alat za izradu interaktivnih vizualnih sadržaja, prikladan za učeničke projekte.

Dodatne informacije o njemu pronaći ćete na stranici https://piktochart.com/.

Dodatni materijali i poveznice za izvođenje nastave uz DOS

Pri realizaciji ove jedinice mogu vam pomoći i ovi sadržaji:

e-Škole, scenariji poučavanja:

https://edutorij.e-skole.hr/share/page/scenariji-poucavanja

Tko to tamo tlači

Preračunavanje mjernih jedinica za tlak

http://www.vascak.cz/data/android/physicsatschool/template.php?s=mech_tlak&l=hr&zoom

=0 

Tlak

https://www.youtube.com/watch?v=5UnNfkX3Qc4

Atmosferski tlak

http://eskola.hfd.hr/hokus_pokus/

http://www.mauthor.com/embed/4727021848756224

https://www.youtube.com/watch?v=L73GsyniQ5c

https://www.youtube.com/watch?v=ihOtF0347Ho

Hidrostatski tla:

https://phet.colorado.edu/sims/html/under-pressure/latest/under-pressure_en.html

http://www.thephysicsaviary.com/Physics/Programs/Labs/YouTubeLab/index.html

Sila uzgona

https://phet.colorado.edu/sims/density-and-buoyancy/buoyancy_hr.html

http://www.mauthor.com/embed/6306830695530496

Arhimed

http://www.enciklopedija.hr/natuknica.aspx?id=3754

Fizika 7 / Modul 3: Tlak

Priručnik za nastavnike

35

Hidraulički tlak i Paskalov zakon

http://www.vascak.cz/data/android/physicsatschool/template.php?s=mech_pumpa&l=hr

https://www.youtube.com/watch?v=qGQ4fojjwvQ.

Poveznice na dodatne izvore i važne reference za nastavnika

e-Laboratorij – portal na kojem korisnici mogu saznati sve informacije o alatima, sustavima te aplikacijama za uporabu na području e-učenja.

http://e-laboratorij.carnet.hr/

Meduza – platforma za distribuciju višemedijskog sadržaja edukacija. Portalu mogu pristupiti samo korisnici koji posjeduju elektronički identitet u sustavu AAI@EduHr.

https://meduza.carnet.hr/

Baltazar – CARNETov videoportal, sadržava sav pedagoško-obrazovni program Zagreb filma.

Sadržajima na portalu Baltazar mogu pristupiti samo korisnici koji posjeduju elektronički identitet u sustavu AAI@EduHr. Na portalu Baltazar objavljen je 791 videomaterijal u 13

kategorija. Kategorije su: ekologija i okoliš, fizika, hrvatski jezik, interdisciplinarna područja, kemija, likovna kultura / likovna umjetnost, povijest, priroda i biologija, priroda i društvo, strani jezici, tehnička kultura, zdravlje i zaštita te zemljopis.

http://baltazar.carnet.hr

Nikola Tesla – nacionalni portal za učenje na daljinu. Portalu mogu pristupiti samo korisnici koji posjeduju elektronički identitet u sustavu AAI@EduHr.

https://tesla.carnet.hr/

Školski HRT – portal, školsko gradivo raspoređeno prema i međupredmetnim predmetima

sadržajima te prema razredima, emisijama i serijama.

http://skolski.hrt.hr/serijali/2/skolski-sat-fizika

Eduvizija – portal koji se informacijskim tehnologijama koristi u svrhu svladavanja školskoga gradiva. Sadržano nastavno gradivo namijenjeno je osnovnoškolcima viših razreda i prati nastavni plan i program koji je propisalo Ministarstvo znanosti, obrazovanja i športa Republike Hrvatske.

http://www.eduvizija.hr/portal/  

PROFILKlett – repozitorij digitalnih obrazovnih sadržaja.

http://www.profil-klett.hr/repozitorij 

Fizika 7 / Modul 3: Tlak

Priručnik za nastavnike

36

e-škola Hrvatskog fizikalnog društva

http://eskola.hfd.hr/

Institut za fiziku

https://www.youtube.com/user/INSTITUTzaFIZIKU/videos  

Fizika u svakodnevnom životu

http://www.europhysicsnews.org/component/solr/?task=results#!q=physics%20in%20daily%2 

0life&sort=score%20desc&rows=10&e=epn

Hrvatsko fizikalno društvo član je Europskog fizikalnog društva (EPS – European Physics Society) koje izdaje časopis europhysics news. U njemu rubriku Physics in daily life piše I. J. F

(Jo) Hermans.

Redakcija e-škole fizike na ovoj stranici donosi prijevode tih zanimljivih članaka.

http://www.prirodopolis.hr/daily_phy/

Phet – interaktivne simulacije.

https://phet.colorado.edu/

https://phet.colorado.edu/en/simulations/translated/hr

Science Fair Project Ideas

http://www.sciencebuddies.org/science-fair-projects/project_ideas.shtml#browseallprojects

Fizika u školi – interaktivne simulacije.

http://www.vascak.cz/physicsanimations.php?l=hr

Što je zapravo sila? – tekst u Matematičko-fizičkom listu, autor B. Erjavec.

http://popularizacija.ifs.hr/wp-content/uploads/2015/10/BErjavec-mfl1-249.pdf

Fizika 7 / Modul 3: Tlak

Priručnik za nastavnike

37

Operativni plan

Modul

Jedinice DOS-a

Broj sati

3.

Tlak

9+1

3.1. O tlaku općenito

2

3.2. Atmosferski tlak

1

3.3. Hidrostatski tlak

2

3.4. Uzgon (dodatni sadržaj)

2

3.5. Hidraulički tlak

2

Aktivnosti za samostalno učenje

1

Procjena usvojenosti odgojno-obrazovnih ishoda

Fizika 7 / Modul 3: Tlak

Priručnik za nastavnike

38

3.1. O tlaku općenito

Ciljevi, ishodi, kompetencije

Odgojno-obrazovni ishodi

Opisati pojam tlaka

Navesti oznaku i mjernu jedinicu za tlak

Navesti mjerni uređaj za tlak

Izračunati tlak koristeći se matematičkim zapisom

Metodički prijedlozi o mogućnostima primjene sadržaja jedinice Opće upute

Planirani broj nastavnih sati: 2 sata

Ovu jedinicu možete upotrijebiti u cijelosti ili u dijelovima, za obradu, vježbanje, ponavljanje ili samostalni, suradnički te projektni rad učenika.

Kao osnovni oblik učenja i poučavanja primijenite interaktivnu nastavu uz zajedničko i individualno rješavanje problema u skladu s načelima istraživačke nastave fizike.

Fizika 7 / Modul 3: Tlak

Priručnik za nastavnike

39

Uvod i motivacija

Sat počnite motivacijskim primjerom u kojem uspoređujete hodanje po duboku snijegu i sjedenje na lopati za sanjkanje. U jedinici 2.4. Sila teža i težina učenici su naučili kako je težina sila kojom tijelo djeluje na podlogu. Uvodnim primjerom otvorili ste problem kako objasniti različiti učinak djelovanja iste sile u promatranim primjerima.

Razrada sadržaja učenja i poučavanja

Izvedite s učenicima pokuse opisane na početku jedinice. Podijelite učenike u nekoliko skupina. Svaka skupina neka istraži ovisnost dubine otiska čaše u brašnu ovisno o tomu kako su je položili u njega: dnom ili otvorenim dijelom. Nakon toga slijedi promatranje ovisnosti dubine otiska o opterećenosti čaše. Svoja zapažanja neka učenici iznesu usmeno.

Uvedite pojam pritisne sile i tlaka te različite mjerne jedinice za tlak.

U jedinici je navedeno nekoliko primjera računskog određivanja tlaka. Neka učenici zadatke rješavaju samostalno.

Razgovarajte s učenicima o primjerima iz svakodnevnog života u kojima prepoznaju primjenu pritisne sile.

Primjer mjerenja krvnog tlaka iskoristite za dodatnu edukaciju o opasnosti hipertenzije i prevenciji.

Završetak

Sat završite s nekoliko zadataka i pitanja s pomoću kojih će učenici provjeriti usvojenost odgojno-obrazovnih ishoda. Zadatke neka rješavaju samostalno.

Na samom kraju pronaći ćete sažetak jedinice kao podsjetnik na najvažnije dijelove. Učenici ga mogu iskoristiti kao pomoć pri ponavljanu i rješavanju zadataka.

Dodatni prijedlozi

Na poveznici e-Škole, scenariji poučavanja potražite scenarij Tko to tamo tlači. Pronaći ćete prijedloge aktivnosti koje vam mogu pomoći u ostvarenju ove jedinice, ideje za motivaciju te niz primjera iz svakodnevnog života u kojima se susrećemo s tlakom i pritisnom silom.

Kao vježbom preračunavanja mjernih jedinica za tlak možete se koristiti i sljedećom interaktivnom

animacijom: http://www.vascak.cz/data/android/physicsatschool/template.php?s=mech_tlak

&l=hr&zoom=0

Fizika 7 / Modul 3: Tlak

Priručnik za nastavnike

40

Metodički prijedlozi, smjernice, standardi pristupačnosti i dodatni sadržaji za rad s učenicima koji imaju posebne odgojno-obrazovne potrebe

Metodički prijedlozi i napomene za rad s učenicima koji žele znati više i darovitim učenicima

Za učenike koji žele znati više i za darovite učenike predlažemo istraživanje: Kolikim tlakom djelujemo na podlogu?

Zadatak:

Odredite kolikim tlakom djelujete na podlogu ako na njoj stojite na jednoj nozi u tenisici, a kolikim tlakom djelujete ako na podlozi stojite u tenisicama s objema nogama. Ploštinu tenisice odredite koristeći se metodom opisanom u jedinici 12. Posredno mjerenje ploštine.

Istražite kolikim tlakom djelujete na podlogu kada sjedite na sjedalici.

Rezultate istraživanja prikažite kao plakat s pomoću jednog od alata kao što su genial.ly ili

piktochart.

Projekt neka zainteresirani učenici rade samostalno. Ako više učenika provede istraživanje, neka zajednički usporede rezultate i otkriju tko je od njih i u kojoj od promatranih situacija djelovao većim tlakom na podlogu.

Metodički prijedlozi, smjernice, standardi pristupačnosti i dodatni sadržaji za rad s učenicima s teškoćama u razvoju

Pokus i prvi Povezani sadržaji imaju mnogo teksta te se trebaju pročitati učenicima s teškoćama čitanja.

Za učenike sa specifičnim teškoćama učenja preporučuje se u editoru uređaja podebljati određene ključne riječi i tvrdnje, primjerice za definiciju pritisne sile: Djelovanje silom na neko tijelo ovisi o veličini sile i o ploštini podloge na koju ta sila okomito djeluje. Tu silu nazivamo pritisna sila, oznaka Fp.

Učenicima možete povezati pojam tlaka s vremenskom prognozom te tražiti od njih je da taj dan gledaju na TV-u ili slušaju na radiju i da zapišu koji je tlak bio.

Kako bi im približili ovu jedinicu pripremite slikovni prikaz manometra i tlakomjera te objasnite zašto ljudi mjere svoj tlak.

U 1. primjeru potrebno je učenicima objasniti kamo je "nestala" mjerna jedinica kg (pokratili smo je).

Fizika 7 / Modul 3: Tlak

Priručnik za nastavnike

41

Učenicima s diskalkulijom trebat će pomoć u zadatcima na kraju jedinice koji zahtijevaju prebacivanje iznosa iz jedne jedinice u drugu.

Fizika 7 / Modul 3: Tlak

Priručnik za nastavnike

42

3.2. Atmosferski tlak

Ciljevi, ishodi, kompetencije

Odgojno-obrazovni ishodi

Kvalitativno objasniti podrijetlo atmosferskog tlaka

Opisati uređaj za mjerenje atmosferskog tlaka

Prepoznati djelovanje atmosferskog tlaka na primjerima iz svakodnevnog života Metodički prijedlozi o mogućnostima primjene sadržaja jedinice Opće upute

Planirani broj nastavnih sati: 1 sat

Ovu jedinicu možete upotrijebiti u cijelosti ili u dijelovima, za obradu, vježbanje, ponavljanje ili samostalni, suradnički te projektni rad učenika.

Kao osnovni oblik učenja i poučavanja primijenite interaktivnu nastavu uz zajedničko i individualno rješavanje problema u skladu s načelima istraživačke nastave fizike.

Fizika 7 / Modul 3: Tlak

Priručnik za nastavnike

43

Uvod i motivacija

Meteorološki izvještaji dio su svakodnevnog osobnog iskustva učenika. Razgovor o tlaku zraka i o njegovoj povezanosti s vremenskim uvjetima iskoristite kao motivacijski primjer i uvod u temu atmosferski tlak.

Razrada sadržaja učenja i poučavanja

Atmosferski tlak

Jedinica počinje animacijom u kojoj je prikazan pokus (čaša napunjena do vrha vodom, poklopljena kartonom i okrenuta otvorom prema dolje) kojim pokazujete postojanje tlaka zraka. Izvedite pokus pred učenicima i upitajte ih kako bi objasnili zbog čega voda nije istekla iz čaše. Neka se prisjete što su učili o tlaku u prethodnoj jedinici.

Jedinica sadržava niz pokusa kojima se možete koristiti za prikaz djelovanja atmosferskog tlaka.

Povezujući zapažanja u izvedenim pokusima i znanja usvojena u jedinici 3.1. O tlaku općenito, neka učenici objasne pojavu atmosferskog tlaka.

Mjerenje atmosferskog tlaka

Ispričajte učenicima kako je Torricelli izmjerio atmosferski tlak.

Zatražite od učenika da zaključe mijenja li se atmosferski tlak s nadmorskom visinom i da objasne svoje zaključke.

Završetak

Završite zajedničkim ponavljanjem odgovora na problemska pitanja ove jedinice: neka učenici objasne atmosferski tlak

neka opišu uređaj za mjerenje atmosferskog tlaka

neka prepoznaju djelovanje atmosferskog tlaka na primjerima iz svakodnevnog života.

Na kraju je niz konceptualnih pitanja i zadataka za samoprovjeru usvojenosti odgojno-obrazovnih ishoda.

Dodatni sadržaji

U realizaciji ove jedinice mogu vam pomoći i animacije:

Svijet tajanstvenih mjehurića

http://eskola.hfd.hr/hokus_pokus/

Fizika 7 / Modul 3: Tlak

Priručnik za nastavnike

44

Zrak je jak

http://www.mauthor.com/embed/4727021848756224.

Na poveznici e-Škole, scenariji poučavanja, potražite scenarij Tko to tamo tlači. Pronaći ćete prijedloge aktivnosti koje vam mogu pomoći u ostvarenju ove jedinice, ideje za motivaciju te niz primjera iz svakodnevnog života u kojima se susrećemo s tlakom i pritisnom silom.

Metodički prijedlozi, smjernice, standardi pristupačnosti i dodatni sadržaji za rad s učenicima koji imaju posebne odgojno-obrazovne potrebe

Metodički prijedlozi i napomene za rad s učenicima koji žele znati više i darovitim učenicima

Za učenike koji žele znati više i za darovite učenike predlažemo projekt: Izrada barometra

Učenici mogu izraditi jednostavni barometar i okušati se u ulozi meteorologa. Na vrh staklenke umjesto poklopca razvući novi balon kojemu je odrezan vrh (dio kroz koji se upuhuje zrak). Balon pričvrstiti gumicom za stjenke staklenke da zrak ne izlazi van. Na sredinu balona kapnuti tekuće ljepilo i pričvrstiti plastičnu slamku tako da jedna trećina slamke prelazi preko ruba posude. Na rub slamke zalijepiti ljepilom strelicu izrezanu iz tanjeg kartona. Na komadu bijelog papira nacrtati tri crtice na razmaku od pola centimetra. Označiti ih kao visok, umjeren i nizak tlak. Postaviti papir iza staklenke tako da je slamka usmjerena na umjereno. Barometar postaviti na ravnu površinu u zatvorenoj prostoriji. Promatrati strelicu slamke tjedan dana u isto vrijeme tijekom dana i zapisati svoja opažanja te ih usporediti s onima u vremenskoj prognozi.  

Metodički prijedlozi, smjernice, standardi pristupačnosti i dodatni sadržaji za rad s učenicima s teškoćama u razvoju

Prvi i drugi pokus te projekt imaju mnogo teksta te se trebaju pročitati učenicima s teškoćama čitanja. Mogu se izraditi i kratke natuknice s najvažnijim podatcima iz tekstova kako bi učenici mogli lakše pratiti napisano.

Ako pripremate tiskani materijal o ovoj jedinici, potrebno je vizualno izdvojiti podatke koji se nabrajaju. Primjerice, tekst o čemu ovisi tlak zraka možemo ovako urediti i pojednostavniti.

Tlak zraka ovisi o : 1. gustoći zraka

2. vlazi u zraku.

Fizika 7 / Modul 3: Tlak

Priručnik za nastavnike

45

Učenicima sa specifičnim teškoćama učenja bit će teško očitati podatke o tlaku zraka iz slikovnog prikaza pa im pri tomu treba pomoći.

Fizika 7 / Modul 3: Tlak

Priručnik za nastavnike

46

3.3. Hidrostatski tlak

Ciljevi, ishodi, kompetencije

Odgojno-obrazovni ishodi

Kvalitativno objasniti podrijetlo hidrostatskog tlaka

Izračunati hidrostatski tlak

Analizirati primjere hidrostatskog tlaka u svakodnevnom životu

Metodički prijedlozi o mogućnostima primjene sadržaja jedinice Opće upute

Planirani broj nastavnih sati: 2 sata

Ovu jedinicu možete upotrijebiti u cijelosti ili u dijelovima, za obradu, vježbanje, ponavljanje ili samostalni, suradnički te projektni rad učenika.

Kao osnovni oblik učenja i poučavanja primijenite interaktivnu nastavu uz zajedničko i individualno rješavanje problema u skladu s načelima istraživačke nastave fizike.

Fizika 7 / Modul 3: Tlak

Priručnik za nastavnike

47

Uvod i motivacija

Sat počnite motivacijskom pričom o Marijanskoj brazdi. Osim razgovora o iznimno velikom tlaku na njezinu dnu, možete iznijeti i podatke o istraživanjima koja su pokazala da postoji život na toj dubini (korelacija s biologijom).

Razrada sadržaja učenja i poučavanja

Hidrostatski tlak

Pitajte učenike što uzrokuje tlak (hidrostatski tlak) u oceanu i u skladu s time u bilo kojoj tekućini. Uputite ih neka se pri objašnjenju koriste znanjima usvojenima u jedinicama 3.1. O

tlaku općenito i 3.2. Atmosferski tlak.

Na početku jedinice naći ćete prikaz pokusa u kojem voda istječe iz posude kroz otvore na različitim dubinama. Pokus ilustrira razliku u potisnoj sili (koju uzrokuje hidrostatski tlak) i dubini na kojoj je otvor. Prije nego što pogledate pokus, neka učenici iznesu pretpostavke o tomu kako će izgledati mlaz kroz pojedine otvore i neka ih objasne.

Slijedi nekoliko računskih zadataka koje učenici mogu rješavati samostalno.

Završetak

Na kraju jedinice pronaći ćete konceptualna pitanja i zadatke za provjeru usvojenosti odgojno-obrazovnih ishoda ove jedinice

Dodatni prijedlozi

Raspravite s učenicima o utjecaju hidrostatskog tlaka na ronioce.

Metodički prijedlozi, smjernice, standardi pristupačnosti i dodatni sadržaji za rad s učenicima koji imaju posebne odgojno-obrazovne potrebe

Metodički prijedlozi i napomene za rad s učenicima koji žele znati više i darovitim učenicima

Za učenike koji žele znati više i za darovite učenike predlažemo sljedeći zadatak: Dvije plastične boce napunimo vodom do različite visine. Boce izbušimo pri dnu, u širini gumene cijevi. Povežemo ih tom gumenom cijevi. Jedna je boca napunjena vodom do otvora gumene cijevi, a druga iznad njega. Na grlo boce u kojoj je manje vode stavimo nenapuhani balon. Podižući bocu s više vode u zrak, balon će se na drugoj boci napuhati. Ako podignemo obje boce Fizika 7 / Modul 3: Tlak

Priručnik za nastavnike

48

na istu razinu i spustimo bocu bez balona, balon će se stisnuti. Kada podignemo bocu bez balona, voda se prelijeva iz jedne boce u drugu, voda tlači zrak i balon se puni zrakom.

Metodički prijedlozi, smjernice, standardi pristupačnosti i dodatni sadržaji za rad s učenicima s teškoćama u razvoju

Pri odgovaranju na pitanja ispod prvog videozapisa potrebno je ponovno pustiti snimku kako bi se učenici mogli usmjeriti na tražene odgovore.

Za definiciju tlaka (okomito djelovanje sile na ploštinu) potrebno je izraditi slikovni predložak kako bi je vizualno pojasnili.

Učenicima s intelektualnim teškoćama i diskalkulijom na vidljivo mjesto u razredu stavite sve formule koje se koriste u ovoj jedinici.

Za učenike sa specifičnim teškoćama učenja preporučuje se dodatno vizualno pojednostavniti izraze, primjerice formulu za hidrostatski tlak:

težina tekućine

p = G/A

površina

Hidrostatski tlak

Hidrostatski tlak

p = ρ·g·h

dubina

Gustoća tekućine ubrzanje sile teže

Fizika 7 / Modul 3: Tlak

Priručnik za nastavnike

49

3.4. Uzgon (dodatni sadržaj)

Ciljevi, ishodi, kompetencije

Odgojno-obrazovni ishodi

Objasniti uzgon

Izračunati uzgon

Navesti uvjet kada tijela plivaju, tonu ili lebde

Metodički prijedlozi o mogućnostima primjene sadržaja jedinice Opće upute

Planirani broj nastavnih sati: 2 sata

U prvomu modulu 1. Tijela u jedinici 1.5. Gustoća tijela učenici su upoznali vezu gustoće tekućine i gustoće čvrstih tijela s plivanjem tijela. Primjenjujući koncept sile razrađen u jedinici 2.1. Sila i međudjelovanje tijela te znanja o hidrostatskom tlaku, trebaju objasniti uzgon.

Ovu jedinicu možete upotrijebiti u cijelosti ili u dijelovima, za obradu, vježbanje, ponavljanje ili samostalni, suradnički te projektni rad učenika.

Fizika 7 / Modul 3: Tlak

Priručnik za nastavnike

50

Kao osnovni oblik učenja i poučavanja primijenite interaktivnu nastavu uz zajedničko i individualno rješavanje problema u skladu s načelima istraživačke nastave fizike.

Uvod i motivacija

Kao uvod i motivacijski primjer pogledajte s učenicima 3D-animaciju u kojoj dječak i djevojčica bacaju kamenčiće i komadiće drveta u vodu. Razgovarajte s učenicima o njihovim iskustvima u vezi s tim koja tijela tonu, a koja plivaju na vodi. Sjetite se vjerojatno najpoznatijeg brodoloma putničkog broda Titanic. Zašto je potonuo?

Razrada sadržaja učenja i poučavanja

Kako bi učenici pronašli odgovor na pitanje zašto tijela plivaju, tonu ili lebde, izvedite pokus opisan na početku ove jedinice: dinamometrom izmjerite težinu tijela u zraku, a zatim uronjenog u vodu. Učenici su u jedinici 2.4. Sila teža i težina tijela usvojili pojam sile teže pa će moći zaključiti kako se u slučaju kada je tijelo uronjeno u vodu pojavljuje dodatna sila usmjerena prema gore. Tako uvedite uzgon.

Zatražite od učenika da, služeći se znanjima općenito o tlaku i posebno o hidrostatskom tlaku, objasne zašto se pojavljuje sila uzgona. Zajednički oblikujte odgovor.

U jedinici slijedi niz primjera kojima se možete koristiti pri istraživanju ovisnosti uzgona o gustoći tekućine te o obujmu uronjenog dijela tijela. Podijelite učenike u manje skupine i neka izvedu sve navedene pokuse. Svoja zapažanja neka iznesu usmeno. Zajednički oblikujte sljedeće zaključke:

O čemu ovisi uzgon?

Pod kojim uvjetima tijela plivaju, tonu ili lebde?

Slijedi nekoliko računskih zadataka.

Završetak

Na kraju je podsjetnik na najvažnije dijelove ove jedinice koji može pomoći učenicima u rješavanju zadataka za samoprovjeru usvojenosti odgojno-obrazovnih ishoda.

Dodatni prijedlozi

U realizaciji ove jedinice može vam pomoći i sadržaj:

Uzgon

http://www.mauthor.com/embed/6306830695530496

Fizika 7 / Modul 3: Tlak

Priručnik za nastavnike

51

Metodički prijedlozi, smjernice, standardi pristupačnosti i dodatni sadržaji za rad s učenicima koji imaju posebne odgojno-obrazovne potrebe

Metodički prijedlozi i napomene za rad s učenicima koji žele znati više i darovitim učenicima

Za učenike koji žele znati više predlažemo projekt Arhimed i njegov rad kao samostalan rad učenika ili zajednički rad skupine 2 – 3 učenika.

Zadatak:

Istražiti Arhimedov život i rad (napisati kratki životopis).

Izdvojiti područja Arhimedova rada i otkrića s kojima su se učenici susreli u nastavi fizike i matematike.

Istražiti na koje se događaje, prema legendi, odnose dvije najpoznatije Arhimedove rečenice:

Heureka!

Ne diraj moje krugove!

Rezultate istraživanja neka prikažu kao plakat s pomoću jednog od alata kao što su

genial.ly ili piktochart.

Metodički prijedlozi, smjernice, standardi pristupačnosti i dodatni sadržaji za rad s učenicima s teškoćama u razvoju

U jedinici Sila uzgona unaprijed pripremite slikovni materijal na kojem ćete prikazati tijelo uronjeno u vodu i dvije sile koje djeluju na njega (sila teže i uzgona) te kako su one usmjerene.

Potrebno je podsjetiti učenike da soljenjem povećavamo gustoću vode (usporediti morsku vodu i jezersku).

Osmislite još primjera za završni dio (kada tijelo tone, kada tijelo pliva, a kada lebdi, kada će tijelo izranjati) kako biste im približili taj sadržaj.

Fizika 7 / Modul 3: Tlak

Priručnik za nastavnike

52

3.5. Hidraulički tlak

Ciljevi, ishodi, kompetencije

Odgojno-obrazovni ishodi

Iskazati Pascalov zakon

Analizirati primjere hidrauličkog tlaka u svakodnevnom životu

Metodički prijedlozi o mogućnostima primjene sadržaja jedinice Opće upute

Planirani broj nastavnih sati: 2 sata

Analiza utjecaja vanjskih sila na tlak u fluidu nastavlja se na jedinicu 3.3. Hidrostatski tlak. Ovu jedinicu možete upotrijebiti u cijelosti ili u dijelovima, za obradu, vježbanje, ponavljanje ili samostalni, suradnički te projektni rad učenika. Koristite se primjerima iz okružja.

Kao osnovni oblik učenja i poučavanja primijenite interaktivnu nastavu uz zajedničko i individualno rješavanje problema u skladu s načelima istraživačke nastave fizike.

Fizika 7 / Modul 3: Tlak

Priručnik za nastavnike

53

Uvod i motivacija

Problem hidrauličkog tlaka možete otvoriti izvodeći pokus prikazan u videozapisu na početku ove jedinice.

Razrada sadržaja učenja i poučavanja

Hidraulički tlak

Hidraulički tlak i Pascalov zakon prikažite učenicima na primjeru hidrauličke preše i hidrauličke dizalice.

Računske zadatke neka rješavaju samostalno.

Završetak

Na kraju jedinice pronaći ćete konceptualna pitanja i zadatke za provjeru usvojenosti odgojno-obrazovnih ishoda ove jedinice.

Dodatni prijedlozi

Primjer primjene hidrauličkog tlaka i Pascalova zakona pronaći ćete u animaciji: Pumpa za vodu

http://www.vascak.cz/data/android/physicsatschool/template.php?s=mech_pumpa&l=hr.

Metodički prijedlozi, smjernice, standardi pristupačnosti i dodatni sadržaji za rad s učenicima koji imaju posebne odgojno-obrazovne potrebe

Metodički prijedlozi i napomene za rad s učenicima koji žele znati više i darovitim učenicima

Za učenike koji žele znati više i za darovite učenike predlažemo sljedeći zadatak: Pripremite prezentaciju o načelima rada hidrauličke preše.

(Ovaj mali projektni zadatak mogu raditi zajednički 2 – 3 učenika. Prezentaciju neka pripreme u jednom od alata Genial.ly ili Pitochart.)

Fizika 7 / Modul 3: Tlak

Priručnik za nastavnike

54

Metodički prijedlozi, smjernice, standardi pristupačnosti i dodatni sadržaji za rad s učenicima s teškoćama u razvoju

Za definiciju tlaka (okomito djelovanje sile na ploštinu) potrebno je izraditi slikovni predložak kako biste je vizualno objasnili.

Učenicima s intelektualnim teškoćama i diskalkulijom na vidljivo mjesto u razredu stavite sve formule koje se koriste u ovoj jedinici.

Za učenike sa specifičnim teškoćama učenja preporučuje se dodatno vizualno pojednostavniti izraze, primjerice formulu za hidrostatski tlak:

težina tekućine

p = G/A

površina

Hidrostatski tlak

Hidrostatski tlak

p = ρ·g·h

dubina

Gustoća tekućine ubrzanje sile teže

Kako biste učenicima približili pojam hidraulična preša, pripremite im nekoliko primjera iz svakodnevnog života kada se ona koristi i kako izgleda.

Fizika 7 / Modul 3: Tlak

Priručnik za nastavnike

55

Aktivnosti za samostalno učenje

Ciljevi, ishodi, kompetencije

Odgojno-obrazovni ishodi

Opisati pojam tlaka

Analizirati utjecaj tlaka

Metodički prijedlozi o mogućnostima primjene sadržaja jedinice Planirani broj nastavnih sati: 1 sat

Ova jedinica DOS-a služi za samostalno učenje učenika tijekom sistematizacije i ponavljanja sadržaja u modulu 3. Tlak.

Poželjno je da učenici rade samostalno na računalu, tabletu ili mobitelu, no možete organizirati rad u parovima ili manjim skupinama (3 – 4 učenika). Ako su učenici u manjim skupinama, bolje su heterogene skupine za razvijanje suradničkog učenja. Za rad u manjim skupinama planirajte vrijeme za raspravu. U parove/skupine svakako uključite i učenike s posebnim potrebama (ako ih ima u razredu). Za vrijeme rada, prema potrebi, pružite dodatna objašnjenja i pomoć učenicima.

U ovoj se jedinici nalaze aktivnosti namijenjene učenicima za samostalan rad kako bi im pomogle u učenju i usvajanju odgojno-obrazovnih ishoda ovog modula.

Aktivnosti sadržavaju nekoliko zadataka s primjerima iz svakodnevnog života u kojima su ujedinjena znanja i vještine usvojene u pojedinim jedinicama modula.

Samostalno rješavanje ovih zadataka pridonosi razvijanju sposobnosti analize problema, odabira načina na koji će dobiti rješenje i točno provesti mjerenje i/ili račun te iznijeti rezultate.

Jedinicom Aktivnosti za samostalno učenje možete se koristiti u cijelosti na nastavnom satu na kraju obrazovnog ciklusa obuhvaćenog ovim modulom ili u dijelovima koji dopunjuju pojedine jedinice.

Fizika 7 / Modul 3: Tlak

Priručnik za nastavnike

56

Metodički prijedlozi, smjernice, standardi pristupačnosti i dodatni sadržaji za rad s učenicima koji imaju posebne odgojno-obrazovne potrebe

Metodički prijedlozi i napomene za rad s učenicima koji žele znati više i darovitim učenicima

Učenici koji žele znati neka osmisle mjerenje s pomoću kojeg će odrediti silu uzgona na različite predmete koji plivaju na vodi (kocka ili kvadar od drveta, stiropora i sl.) Metodički prijedlozi, smjernice, standardi pristupačnosti i dodatni sadržaji za rad s učenicima s teškoćama u razvoju

U provedbi aktivnosti za slobodno učenje preporučuje se primjenjivati smjernice o prilagodbi okružja, materijala i/ili sadržaja koje su opširno navedene u prvoj nastavnoj jedinici. Prilagodbe je potrebno odabirati na osnovi specifičnih obilježja učenika s teškoćama. Ako se učenik s teškoćama njome koristi, asistivnu je tehnologiju potrebno uvrstiti i u aktivnosti za slobodno učenje.

U aktivnostima za slobodno učenje smatra se poželjnim organizirati (projektni) rad u manjim skupinama tako da učenici mogu odabrati jednu od ponuđenih tema. Skupina u kojoj je učenik s teškoćama mora dobiti konkretne smjernice o ulozi pojedinog učenika. Tako učenik s motoričkim teškoćama može izvijestiti o rezultatima nekog mjerenja/pokusa, učenik s poremećajem iz spektra autizma može biti zadužen za unos rezultata, a učenik s poremećajem pozornosti ili s problemima u ponašanju može izvoditi sam pokus ili vježbu, pronaći potrebne podatke ili osmisliti pitanja za kviz. Nastavniku se preporučuje da predloži sadržaj koji je blizak svakodnevnici tako da se znanje stečeno u ovom modulu što više poveže s konkretnim situacijama.

Pojedini postupci primjenjuju se za određenu skupinu učenika s teškoćama i specifičnim teškoćama učenja:

povezati zadatke sa specifičnim interesima učenika radi osiguravanja motiviranosti, najaviti aktivnosti, osigurati zamjenske aktivnosti (poremećaj iz spektra autizma) smanjiti zahtjeve za pisanje ili prepisivanje s ploče, omogućiti promjenu aktivnosti u trenutcima zasićenosti, koristiti se podsjetnicima (poremećaj pozornosti) upotrijebiti font sans serif, prilagoditi veličinu slova (najmanje 12 pt), poravnati tekst na lijevu stranu (specifične teškoće učenja)

predstaviti zadatak usmenim putem, omogućiti uporabu džepnog računala, uvećati radne materijale (motoričke teškoće)

ukloniti distraktore, voditi računa o mjestu sjedenja s obzirom na izvor zvuka (oštećenje sluha).

Fizika 7 / Modul 3: Tlak

Priručnik za nastavnike

57

U osmišljavanju prilagodaba uvijek treba raditi timski i neprekidno surađivati sa stručnim timom škole, pomoćnikom i roditeljima.

Fizika 7 / Modul 3: Tlak

Priručnik za nastavnike

58

Procjena usvojenosti odgojno-obrazovnih

ishoda

Ciljevi, ishodi, kompetencije

Odgojno-obrazovni ishodi

Opisati pojam tlaka

Opisati atmosferski i hidraulički tlak

Analizirati utjecaj tlaka

Metodički prijedlozi o mogućnostima procjene usvojenosti odgojno-obrazovnih ishoda

Procjena usvojenosti odgojno-obrazovnih ishoda u modulu 3. Tlak osmišljena je u obliku interaktivnih provjera znanja, vještina i mišljenja, a učenicima služi za ponavljanje i daje im povratnu informaciju o točnosti rješenja koja su unijeli te o usvojenosti odgojno-obrazovnih ishoda ovog modula. Samovrednovanjem i praćenjem vlastitog napretka učenik dobiva smjernice za daljnje učenje na osnovi vlastitih postignuća.

Svrha je ovakvih procjena usvojenosti odgojno-obrazovnih ishoda u cjelovitom digitalnom obrazovnom sadržaju pedagoško-motivacijska (formativna), ne dijagnostička.

Na kraju svake jedinice je nekoliko konceptualnih pitanja i zadataka kojima se ostvaruje svrha ovakvih procjena. Dodatno, u ovoj posebnoj jedinici možete pronaći niz interaktivnih zadataka za provjeru usvojenosti svih odgojno-obrazovnih ishoda modula i učenike uputite na nju na kraju obrazovnog ciklusa obuhvaćenog modulom.

Fizika 7 / Modul 3: Tlak

Priručnik za nastavnike

59

Pojmovnik

Izvor: CARNET-ova Dokumentacija za nadmetanje: NABAVA USLUGA IZRADE OTVORENIH DIGITALNIH OBRAZOVNIH

SADRŽAJA

Cjeloviti digitalni obrazovni sadržaj (cjeloviti DOS)

Cjeloviti digitalni obrazovni sadržaj je obrazovni sadržaj u digitalnom obliku koji pokriva cjelokupni kurikulum ili nastavni program određenog predmeta za određeni razred. Jedan cjeloviti DOS obuhvaća cjelokupni godišnji fond školskih sati za kurikulum ili nastavni program određenog predmeta za određeni razred, prema postojećem nastavnom planu te dodatne sate za samostalno učenje i vrednovanje kod kuće.

Darovita djeca

Darovita djeca su ona djeca koja posjeduju sklop osobina, visoko natprosječnih općih ili specifičnih sposobnosti, visokoga stupnja kreativnosti i motivacije koji im omogućava razvijanje izvanrednih kompetencija i dosljedno postizanje izrazito natprosječnoga postignuća i/ili uratka u jednome ili u više područja. (definicija preuzeta i prilagođena iz Prijedloga okvira za poticanje iskustava učenja i vrednovanje postignuća darovite djece i učenika, 2016.) Digitalni obrazovni materijal

Digitalni obrazovni materijal je bilo kakav obrazovni materijal u digitalnom formatu neovisno o obliku (e-udžbenik, dio e-udžbenika, e-knjiga, cjeloviti multimedijalni materijali, obrazovna igra, digitalizirana verzija tiskanih obrazovnih materijala, on-line tečaj i dr.) i kontekstu za koji je izrađen (za primjenu u formalnom, neformalnom ili informalnom obrazovnom kontekstu).

Jedan digitalni obrazovni materijal je materijal koji sadržajno pokriva najmanje 5 nastavnih sati u potpunosti i podrazumijeva metodičko oblikovanje.

Jedan digitalni obrazovni materijal NIJE samo jedan izolirani grafički ili multimedijalni prikaz, niti prezentacija u digitalnom formatu. Nadalje, jedan digitalni obrazovni materijal NIJE

tekstualni dokument (npr. word dokument) ili pdf verzija tekstualnog dokumenta koji ne podrazumijeva metodičko oblikovanje te sadržajno ne pokriva najmanje 5 nastavnih sati.

Digitalni obrazovni sadržaj (DOS)

Digitalni obrazovni sadržaj je sadržaj namijenjen korištenju za učenje i poučavanje, a koji je pohranjen na računalu, elektroničkom mediju ili je objavljen na Internetu. DOS je namijenjen prvenstveno učenicima za učenje, provjeru znanja i korištenje na nastavnom satu. Sekundarno, DOS je namijenjen i učenicima za samostalno učenje i rad kod kuće te, zajedno s pripadajućim priručnikom, nastavnicima za poučavanje.

Fizika 7 / Pojmovnik

Priručnik za nastavnike

60

Interakcija

Interakcija je multimedijalni element ugrađen u sadržaj čija interaktivnost podrazumijeva pokretanje, zaustavljanje ili pauziranje nekog elementa, akcije kao što su pomicanje ili grupiranje dijelova sadržaja povlačenjem miša ili nekom drugom komandom, obrazac za ispunjavanje, označavanje odgovora, unos teksta, formula ili audio zapisa, povećavanje grafičkog prikaza do velikih detalja, didaktična igra, simulacija s mogućnošću unosa ulaznih parametara i prikazivanja rezultata ovisno o unesenim parametrima, mogućnost dobivanja povratnih informacija, interaktivna infografika, interaktivni video, žiroskopski prikaz, 3D prikaz uz mogućnost manipulacije elementom i sl.

E-pristupačnost

E-pristupačnost je nadilaženje prepreka i poteškoća na koje osobe nailaze kada pokušavaju pristupiti proizvodima i uslugama koji se zasnivaju na informacijskim i komunikacijskim tehnologijama (Europska komisija, 2005.)

Inkluzivni odgoj i obrazovanje (uključivi odgoj i obrazovanje, inkluzija) Inkluzivni odgoj i obrazovanje (uključivi odgoj i obrazovanje, inkluzija) je uvažavanje različitosti i specifičnosti svakog pojedinca kroz odgoj i obrazovanje koji odgovara na različite odgojno-obrazovne potrebe sve djece i svih učenika, a temelji se na uključivanju i ravnopravnom sudjelovanju svih u odgojno-obrazovnom procesu. (definicija preuzeta i prilagođena iz Prijedloga okvira za poticanje i prilagodbu iskustava učenja te vrednovanje postignuća djece i učenika s teškoćama, 2016.)

Jedinica DOS-a

Jedinica DOS-a obuhvaća dio, cijelu ili više tema određenih kurikulumom ili nastavnim programom nekog predmeta metodički obrađenih tako da obuhvaćaju sadržaj učenja i poučavanja predviđen za provođenje od jednog do tri školska sata. Jedinicu DOS-a čine sljedeći obavezni dijelovi: Uvod i motivacija, Razrada sadržaja učenja i poučavanja i Završetak.

Kognitivne razine postignuća

Kognitivne razine postignuća obuhvaćaju razinu reprodukcije znanja, primjene znanja i rješavanje problema. Reprodukcija znanja kao najniža kognitivna razina postignuća obuhvaća razumijevanje gradiva (imenovanje, definiranje, ponavljanje, izvješćivanje, razmatranje, prepoznavanje, izražavanje, opisivanje). Viša kognitivna razina postignuća je primjena znanja koja podrazumijeva konceptualno razumijevanje gradiva (raspravljanje, primjena, tumačenje, prikazivanje, izvođenje, razlikovanje). Rješavanje problema je najviša kognitivna razina postignuća koja podrazumijeva sposobnost analize, sinteze i vrednovanja gradiva (uspoređivanje, razlučivanje, predlaganje, uređivanje, organiziranje, kreiranje, klasificiranje, povezivanje, prosuđivanje, izabiranje, rangiranje, procjenjivanje, vrednovanje, kombiniranje, predviđanje).

Fizika 7 / Pojmovnik

Priručnik za nastavnike

61

Modul DOS-a

Jedan modul DOS-a obuhvaća smisleno povezan sadržaj učenja i poučavanja koji obuhvaća određeni broj jedinica DOS-a, koje obuhvaćaju jednu ili više tema određenih kurikulumom ili nastavnim programom nekog predmeta.

Multimedijalni element

Multimedijalni element je zvučni zapis, fotografije, ilustracije, video zapis ili 2D i 3D animacije.

Nastavni sadržaj

Nastavni sadržaj je konkretna građa i zadatci (aktivnosti) za usvajanje i razvijanje odgojnih i obrazovnih znanja, vještina i navika kojima se ostvaruje određeni odgojno-obrazovni ishod ili skup odgojno-obrazovnih ishoda.

Objavljeni obrazovni sadržaj

Objavljeni obrazovni sadržaj je sadržaj namijenjen korištenju u obrazovne svrhe objavljen u tiskanom ili digitalnom formatu uz pozitivnu stručnu recenziju ili pozitivnu evaluaciju od strane korisnika sadržaja.

Obrazovni sadržaj

Obrazovni sadržaj je sadržaj, tiskanog ili digitalnog tipa, razvijen s primarnom namjenom korištenja u obrazovne svrhe, bilo u nastavi ili izvan nje, za formalno, neformalno ili informalno obrazovanje.

Odgojno-obrazovni ishod (ishod učenja)

Odgojno-obrazovni ishod (ishod učenja) je jasni iskaz očekivanja od učenika (što učenici znaju, mogu učiniti i koje stavove/vrijednosti imaju razvijene) na kraju nekog dijela učenja i poučavanja. Ovisno o razini na kojoj je izražen, neki odgojno-obrazovni ishod može se odnositi na razdoblje od jednog nastavnog sata, tematske cjeline, cijele godine ili ciklusa učenja i poučavanja nekog nastavnog predmeta ili međupredmetne teme. Ishodi mogu biti određeni kao znanja, vještine i/ili stavovi/vrijednosti.

Osoba s invaliditetom

Osoba s invaliditetom je osobe koja ima dugotrajna tjelesna, mentalna, intelektualna ili osjetilna oštećenja, koja u međudjelovanju s različitim preprekama mogu sprečavati njihovo puno i učinkovito sudjelovanje u društvu na ravnopravnoj osnovi s drugima (Konvencija o pravima osoba s invaliditetom, 2006). Prema istoj konvenciji, invaliditet nije samo oštećenje koje osoba ima, nego je rezultat interakcije oštećenja osobe (koje nije samo tjelesno oštećenje kao najvidljivije) i okoline iz čega proizlazi da društvo neprilagođenošću stvara invaliditet, ali ga kroz tehničke prilagodbe prostora, osiguranje pomagala i drugih oblika podrške može i ukloniti. U kontekstu digitalnih obrazovnih sadržaja prilagodbe se odnose na primjenu principa univerzalnog dizajna i poštivanje standarda e-pristupačnosti pri izradi materijala.

Fizika 7 / Pojmovnik

Priručnik za nastavnike

62

Otvoreni obrazovni sadržaj

Otvoreni obrazovni sadržaj je sadržaj slobodno dostupan za korištenje, doradu i izmjenu od trećih strana bez dodatne naknade.

Repozitorij digitalnih obrazovnih sadržaja / Repozitorij digitalnih nastavnih materijala Repozitorij digitalnih obrazovnih sadržaja/Repozitorij digitalnih nastavnih materijala je repozitorij digitalnih nastavnih materijala izrađen u sklopu pilot projekta e-Škole.

Suvremena pedagoška metoda

Suvremena pedagoška metoda je metoda koja potiče aktivan rad učenika kroz projektni i timski rad, rješavanje problema, učenje putem otkrivanja, stvaralačko učenje te poticanje kritičkog razmišljanja.

Učenik/dijete s posebnim odgojno-obrazovnih potrebama

Učenik/dijete s posebnim odgojno-obrazovnim potrebama je daroviti učenik/dijete ili učenik/dijete s teškoćama u razvoju.

Učenici/djeca s teškoćama

Učenik/dijete s teškoćama je dijete/učenik kojemu je u odgojno-obrazovnom sustavu potrebna dodatna podrška u učenju i/ili odrastanju. Prema Zakonu o odgoju i obrazovanju u osnovnoj i srednjoj školi, NN 94/13. (pročišćeni tekst) učenici s teškoćama (Članak 65.) su: – učenici s teškoćama u razvoju, – učenici s teškoćama u učenju, problemima u ponašanju i emocionalnim problemima, – učenici s teškoćama uvjetovanim odgojnim, socijalnim, ekonomskim, kulturalnim i jezičnim čimbenicima. U Pravilniku o osnovnoškolskom i srednjoškolskom odgoju i obrazovanju učenika s teškoćama u razvoju (NN 24/15) navode se skupine vrsta teškoća: 1. Oštećenja vida, 2. Oštećenja sluha, 3. Oštećenja jezično-govorne-glasovne komunikacije i specifične teškoće u učenju, 4. Oštećenja organa i organskih sustava, 5. Intelektualne teškoće, 6. Poremećaji u ponašanju i oštećenja mentalnog zdravlja, 7. Postojanje više vrsta teškoća u psihofizičkom razvoju.

Fizika 7 / Pojmovnik

Priručnik za nastavnike

63